Във връзка с постъпило Уведомление с вх. № ОВОС-2256/08.10.2024г. и допълнителна информация с вх. № ОВОС-2256-2/20.11.2024г. за „ПУП-ПРЗ за промяна предназначението на ПИ 40939.76.99, с.Кърнаре, община Карлово за Животновъден комплекс и ФЕЦ“, с възложители МИТКО РОБАШКИ и ПЕТКО РОБАШКИ, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното от Вас ПУП-ПРЗ за промяна предназначението за Животновъден комплекс и ФЕЦ за ПИ 40939.76.99, с.Кърнаре, община Карлово, попада в хипотезата на чл.2, ал.2, т.3 от Наредбата за условията и реда за извършване на екологична оценка на планове и програми (Наредбата за ЕО) и е предмет на процедура по преценяване на необходимостта от извършване на ЕО.

Съгласно чл. 81, ал.3 от ЗООС и чл. З, ал. 2, т. 1 на Наредбата по ЕО, процедурата по ЕО следва да се извърши едновременно с изготвянето на ПУП-ПРЗ и преди одобряването му.

**ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“- BG0002128 „Централен Балкан буфер“.

Възложителите са информирани за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-2256-3/12.12.2024г.